Ella on sündinud 1937. aastal Kihnus. Ta koob kihnu kirja sokke ja  kindaid, õmbleb sitsijakke ning teeb kõiksugu muud käsitööd. Talle pakub huvi ka endisaegsete käsitööoskuste uurimine ja õppimine. Nii on ta valmistanud kärjekujulistest lappidest vaipu ning lükib kauniteks eheteks kudrusi. Ella on tuntud kihnu nukkude valmistajana. Tema tehtud tited on väga peenikeselt välja õmmeldud ning kõik riided ja muud elemendid on nukuga proportsionaalsed.  Ella jagab oma teadmisi lahkelt, ta on läbi viinud mitmeid kihnu käsitöö õpitubasid.